**სს „ ელიტ-ელექტრონიქსი“ აცხადებს ტენდერს ბიოდეგრადირებადი პარკების შესყიდვის თაობაზე.**

**კომპანიას სურს შეისყიდოს შემდეგი 4 სხვადასხვა ზომის პარკი:**

* პატარა პარკი, ზომები: 29\*40 სმ - 40 000 ცალი
* საშუალო პარკი, ზომები: 44\*55 სმ - 25 000 ცალი
* დიდი პარკი, ზომები: 66\*55 სმ - 9 000 ცალი
* ყველაზე დიდი ზომის: 65\*85 სმ ( ჩანაკეცები 20\*20-სმ) – 4 000 ცალი

**ბეჭდვის წინ გამარჯვებულ პრეტენდენტს გადაეცემა ფერთა ზუსტი კოდები (პანტონი), რის მიხედვითაც უნდა მოხდეს პარკების ბეჭდვა. ბეჭდვა უნდა იყოს სრულფეროვანი, ორმხრივი.**

**ბიოდეგრადირებადი პარკის მონაცემები სრულად უნდა აკმაყოფილებდეს საქართველოს მთავრობის 2018 წლის 14 სექტემბრის #472 დადგენილებით დამტკიცებულ ტექნიკურ რეგლამენტს.**

პრეტენდენტმა ასევე უნდა წარმოადგინოს პარკის თითოეული ზომის მიხედვით, მის დასამზადებლად საჭირო საბეჭდის ფორმის (ე. წ. კლიშე) ღირებულება, იმის გათვალისწინებით, რომ შესაძლოა პარკის ერთ გვერდის ბეჭდვა განხორციელდეს განსხვავებული დიზაინით.

 **თანდართულ ფაილებში შეგიძლიათ იხილოთ:**

* პარკის დიზაინის ნიმუში
* ფასების ცხრილი
* სატენდერო წინადადება

ბიოდეგრადირებადი პარკის წარმოების შემთხვევაში პეტენდენტმა უნდა წარადგინოს შესაბამისობის დოკუმენტი, რომ წარმოებულია საქართველოს სტანდარტის შესაბამისად (მე-3 მუხლის პირველი პუნქტის „ე“ ქვეპუნქტი), ხოლო იმპორტის შემთხვევაში EN13432:2000 სტანდარტთან შესაბამისობის დოკუმენტი. ყველა ეს დათქმა წარმოდგენს გამარჯვებულთან გასაფორმებელი ხელშეკრულების არსებით პირობას.

**ასევე პარკზე დატანილი უნდა იყოს შესაბამისი ნიშანდება ტექნიკური რეგლამენტის მე-6 მუხლის შესაბამისად, მათ შორის:**

* წარწერა - „ბიოდეგრადირებადი და კომპოსტირებადი პარკი“
* ბიოდეგრადირებადი და კომპოსტირებადი პარკის მწარმოებელი
* ბიოდეგრადირებადი და კომპოსტირებადი პარკის შემადგენლობა

**დაინტერესებულმა პირმა დალუქული კონვერტით უნდა წარმოადგინოს:**

* ამონაწერი სამეწარმეო რეესტრიდან
* შევსებული, ხელმოწერილი და ბეჭედდასმული ფასების ცხრილი
* წინასწარი ნიმუში (არა წარმოდგენილი დიზაინით) ხარისხის შესათანხმებლად, მათ შორის სისქის, ფაქტურის და ტვირთამწეობის დასადგენად. გამარჯვებული პრეტენდენტის შემთხვევაში ამ შეთანხმებული ნიმუშის მიხედვით მოხდება ხარისხის შესაბამისობის დადგენა პროდუქციის მიღებისას.
* ანგარიშსწორების პირობები
* სულ ცოტა 2 სარეკომენდაციო წერილი
* ინფორმაცია გამოცდილები თაობაზე
* განაცხადში თან უნდა იყოს მითითებული დეტალური საკონტაქტო ინფორმაცია (პასუხისმგებელი პირი, მისამართი, ტელეფონის ნომერი, ელ-ფოსტა).

**სატენდერო დოკუმენტაციის ჩაბარების მეთოდი:**

პრეტენდენტმა უნდა მოგვაწოდოს ორგანიზაციის ხელმძღვანელის მიერ ხელმოწერილი დეტალური წინადადება, დალუქული კონვერტით ნიმუშებთან ერთად მისამართზე: ქ. თბილისი ქავთარაძის N3.

გთხოვთ დალუქულ კონვერტზე მიუთითოთ:

* თქვენი კომპანიის დასახელება
* საკონტაქტო ინფორმაცია ( პასუხისმგებელი პირი, მისამართი)
* ტენდერის დასახელება
* მიმღები განყოფილება: „ადმინისტრაცია“
* გთხოვთ მოაწეროთ ხელი და დასვათ ბეჭედი დალუქვის ადგილზე

**ტენდერის ვადები:**

**შეთავაზებების მიღება იწყება მიმდინარე წლის 03 აპრილიდან და მთავრდება 10 აპრილს 18.00 საათზე.**

**ტენდერში გამარჯვებულის გამოსავლენად გათვალიწინებული იქნება ფასი, ხარისხი, გამოცდილება და კონტრაქტორთა რეკომენდაციები.**

**შეკითხვების შემთხვევაში შეგიძლიათ მიმართოთ შესყიდვების მენეჯერს ზვიად კაპანაძეს ტელ: 5 77 77 87 21.**